Hiu sirip itam

**Hiu sirip itam** adolah sajinih lauak saparti hiu kabanyakan lainnyo, lauak iko marupoan hewan pamakan dagiang (karnivora). Lauak nan tamasuak ka dalam kaluarga *[[Carcharhinidae]]* iko mampunyoi namo latin *[[Carcharhinus melanopterus]].* Lauak iko tasebar di babarapo nagara saparti pesisir dangka di Samudera Hindia jo Samudera pasifik, Afrika Selatan, Madagaskar, Semenanjung Arab, India, Maladewa, Asia Tenggara, Australia Utara, sarato Kepulauan Pasifik.Lauak iko iduik dan tasebar pado kadalaman 2 hinggo 10 meter. Lauak iko acok juo muncua di permukaan.Ciri utamo pado hiu iko adolah tadapek warna itam pado kaduo ujuang sirip nyo jo sirip pungguangnyo sarato di bawah paruiknyo. Kaunikan hiu iko adolah katiko inyo mamangso mangsanyo inyo mambuek lompatan malingka diateh aia. Hiu iko mamakan ikan batulang ketek saparti menhaden jo elasmobranch ketek saparti sarden, tongkol, kerapu, kakap, dll.

## Caro bakambang biak
Babeda jo lauak hiu lainnyo nan bakambang biak sacaro ovovivipar (batalua jo malahiaan), hiu sirip itam iko bakambang sacaro vivipar (malahiaan). Maso manganduang lauak iko bakisar anataro 8 - 9 bulan dan anak nan dilahiaan bakisar 2 - 4 ikua. Katiko, lah gadang lauak iko bisa mamiliki ukuran badan sapanjang 180&nbsp;cm jo barek 12,6&nbsp;kg. Katiko hiu batino nio malahiaan inyo pai ka muaro. Salah satu akuarium di Parancih tapeknyo di Kota Paris, lauak iko bahasil di kambangkan di panangkaran.

## Morfologi jo bantuak badan
Hiu sirip itam mampunyoi Ciri-ciri khas diantaronyo saparti

### Bantuak badan
Hiu itam Mampunyoi tando tando itam di bagian badannyo saparti di : kaduo sirip nyo, di sirip pungguangnyo, di bagian ikua bawah dan jo di bagian bawah paruik bawah. Tatapi,  pado bagian sirip ikua nyo indak ado warna itam.

### Bantuak gigi
Gigi rahang atas dan bawah hiu sirip itam mamiliki bantuak nan hampiang samo.bantuak rahanyo cukuik panjang, tagak, jo ujuangnyo sampik dasa nyo leba. Gigi rahang ateh bagerigi kasa dan gigi bawah bagerigi haluih jo canduang malangkuang ka dalam. Rahang ateh mamiliki gigi 15: 2: 15 jo  di rahang bawah mamiliki hituangan gigi 15: 1: 15.

### Panjang badan hiu
Panjang badan Hiu sirip itam nan paliang panjang iolah  255&nbsp;cm. Hiu sirip itam katiko lahia mamiliki panjang  53 – 56&nbsp;cm dan katiko alah gadang (dewasa) panjang nyo bisa mancapai 150&nbsp;cm.

## Siklus iduik jo umua
Umua hiu sirip itam nan parnah ditamukan paliang lamo adolah 10 tahun. Rato-rato umua nan jantan paliang lamo adolah sakitar 4-5 tahun dan batino nyo sakitar 6 - 7 tahun. Katiko lauak iko manacari pasangannyo inyo nan jantan manggunoan indra panciumannyo untuak mangikuti si batino.

### Musim kawin
Bulan November hinggo Bulan Maret adolah musim kawin bagi lauak iko. Batino pado lauak iko mamasuaki pariode kahamilannyo satalah malewati proses nifas nyo. Lamonyo pariode kahamilan lauak iko adolah sakitar 286-305 hari.

Data iko didapek satalah mangamati lauak hiu sirip itam nan ado di parairan Moorea, Polinesia Parancih. Lauak iko indak tamasuak jinih ikan nan palala jauah, jangkauan rute lauak iko sakitar 10&nbsp;km. Lauak iko ba imigrasi[<span class="mw-reflink-text">[lower-alpha 4]</span>](https://min.wikipedia.org/wiki/Hiu_sirip_itam)[<span class="mw-reflink-text">[lower-alpha 4]</span>](https://min.wikipedia.org/wiki/Hiu_sirip_itam)[<span class="mw-reflink-text">[lower-alpha 4]</span>](https://min.wikipedia.org/wiki/Hiu_sirip_itam)[<span class="mw-reflink-text">[lower-alpha 4]</span>](https://min.wikipedia.org/wiki/Hiu_sirip_itam)[<span class="mw-reflink-text">[lower-alpha 4]</span>](https://min.wikipedia.org/wiki/Hiu_sirip_itam) hanyo ka antar pulau pulau sakitar sajo. Lauak iko acok ditamukan barami rami dalam kalompok.

## Habitat
Hiu iko rato-rato iduik di perairan karang nan relatif dangka dan bakarang, hiu iko banyak ditamukan di perairan Indonesia tautamo di Papua. . Hiu iko suko di daerah nan tropis nan hangat jo daerah subtropis di suhu sakitar 15 - 24 derajat selsius .
## Galeri

### Foto

Berkas:Shark - opening.jpg|Hiu sirip itam
Berkas:Blacktip reefshark.jpg|Hiu sirip itam
Berkas:Carcharhinus melanopterus2.jpg|Hiu sirip itam


### Video

Berkas:Blacktip sharks (Carcharhinus limbatus) in South Africa.webm|Hiu sirip itam


## Catatan kaki

## Rujuakan